જેમાં દાતા મહિલાને ક્લિનિક પર લાવવાથી માંડીને ફોર્મ ભરાવવું, મેડિકલ ચેકઅપ માટે તૈયાર કરવી અને તેના પરિવારને આખી બાબતથી અજાણ રાખવો જેવાં કામો સામેલ હોય છે. મોટા ભાગની એજન્ટો સ્ત્રીબીજ દાનમાં રહેલાં જોખમો વિશે દાતાને જાણ કર્યા વિના જ ફોર્મ પર તેની સહી લઈ લેતાં હોય છે. તેઓ મુખ્યત્વે શહેરની ગરીબ વસ્તીઓમાં સક્રિય હોય છે જેથી જરૃરિયાતમંદ યુવતીઓનો આસાનીથી સંપર્ક સાધી શકાય. અમદાવાદમાં ખાસ કરીને પૂર્વ વિસ્તારના નારોલ, વટવા, બાપુનગર, વસ્ત્રાલ, ઇસનપુર, ગીતામંદિર, દાણીલીમડા, જુહાપુરા, વાડજ, અમરાઈવાડીમાં આ મહિલા એજન્ટોનું નેટવર્ક સજ્જડ રીતે કામ કરી રહ્યું છે. પશ્ચિમ અમદાવાદમાં એસ.જી. હાઈવે, વસ્ત્રાપુર, નહેરુનગર અને સી.જી. રોડ પર પણ આ કાર્ય થાય છે. એકલા અમદાવાદમાં જ ૫૦૦ જેટલા એજન્ટો સક્રિય છે જે દરરોજ અનેક મહિલાઓને સ્ત્રીબીજ આપવા માટે વિવિધ ક્લિનિકો પર લઈ આવે છે. એક એજન્ટ પાસે પાંચસોથી લઈને બે હજાર યુવતીઓના કોન્ટેક્ટ હોય છે. જેનો તેઓ જરૃરિયાત પ્રમાણે સ્ત્રીબીજ આપવામાં ઉપયોગ કરતા હોય છે.’